Gezwitscher

Gezwitscher am Marriye,

Die Sunn iss schunn haus;

Nau, weck mit de Sarriye,

Die Veggel sin draus!

Sie singe so frehlich

En uraldes Lied;

Sin glicklich un seelich

Un warre net mied.

Un graad wie noch immer

Die Alde hen gsunge,

Net besser, net schlimmer,

So zwitschere die Yunge.

Die Veggelcher bringe

Uns Mensche Blessier;

Un Wann sie net singe,

Dann zwitschere mir.

Mir hen vun de Alde

En hallichi Schprooch; 

Die welle mer halde

Mer zwitschere nooch.

(John Birmelin)

Abdeeling:Pennsylvanisch-deitsche Schtories unn Gedichder